CELEX: 62013TA0082
Language: bg
Date: 2015-09-09 00:00:00
Title: Дело T-82/13: Решение на Общия съд от 9 септември 2015 г. — Panasonic и MT Picture Display/Комисия (Конкуренция — Картели — Световен пазар на катодни тръби за телевизионни екрани и компютърни монитори — Решение, с което се констатира нарушение на член 101 ДФЕС и на член 53 от Споразумението за ЕИП — Споразумения и съгласувани практики в областта на цени, подялба на пазари, капацитети и производство — Право на защита — Доказателство за участието в картела — Едно-единствено продължавано нарушение — Насоки относно метода за определяне на глобите от 2006 г. — Пропорционалност — Глоби — Пълен съдебен контрол)

19.10.2015   
            
            
               BG
            
            
               Официален вестник на Европейския съюз
            
            
               C 346/17
            
         Решение на Общия съд от 9 септември 2015 г. — Panasonic и MT Picture Display/Комисия
   (Дело T-82/13) (1)
   
   ((Конкуренция - Картели - Световен пазар на катодни тръби за телевизионни екрани и компютърни монитори - Решение, с което се констатира нарушение на член 101 ДФЕС и на член 53 от Споразумението за ЕИП - Споразумения и съгласувани практики в областта на цени, подялба на пазари, капацитети и производство - Право на защита - Доказателство за участието в картела - Едно-единствено продължавано нарушение - Насоки относно метода за определяне на глобите от 2006 г. - Пропорционалност - Глоби - Пълен съдебен контрол))
   (2015/C 346/19)
   Език на производството: английски
   
      Страни
   
   
      Жалбоподатели: Panasonic Corp. (Кадома, Япония); и MT Picture Display Co. Ltd (Мацуочо, Япония) (представители: R. Gerrits и A.-H. Bischke, адвокати, M. Hoskins, QC, и S. K. Abram, barrister)
   
      Ответник: Европейска комисия (представители: A. Biolan, M. Kellerbauer и Г. Колева)
   
      Предмет
   
   Главно искане за отмяна на Решение C (2012) 8839 окончателен на Комисията от 5 декември 2012 г. относно производство по прилагане на член 101 ДФЕС и на член 53 от Споразумението за ЕИП (преписка COMP/39.437 — Тръби за телевизионни и компютърни екрани), в частта му, която се отнася до жалбоподателите, или при условията на евентуалност, искане за намаляване на глобата, наложена на жалбоподателите.
   
      Диспозитив
   
   
               1)
            
            
               Определя размера на глобите, наложени в член 2, параграф 2, букви е), з) и и) от Решение C(2012) 8839 окончателен на Комисията от 5 декември 2012 г. относно производство по член 101 ДФЕС и член 53 от Споразумението за ЕИП (дело COMP/39.437 — Тръби за телевизионни екрани и компютърни монитори), на 128 866 000 EUR, що се отнася до Panasonic Corp. за прякото му участие в нарушението относно пазара на цветни катодни тръби за телевизионни екрани, на 82 826 000 EUR, що се отнася до Panasonic, Toshiba Corp. и MT Picture Display Co. Ltd, при условията на солидарна отговорност, и на 7 530 000 EUR, що се отнася до Panasonic и MT Picture Display, при условията на солидарна отговорност.
            
         
               2)
            
            
               Отхвърля жалбата в останалата ѝ част.
            
         
               3)
            
            
               Всяка страна понася направените от нея съдебни разноски.
            
         
      (1)  ОВ C 101, 6.4.2013 г.